
2.pielikums
Valsts augu aizsardzības dienesta 

2016.gada 1.decembra instrukcijai Nr.36
VAAD līguma






       Klienta līguma 

reģistrācijas Nr._______________



        reģistrācijas Nr._____________

Līgums par Valsts augu aizsardzības dienesta pakalpojumu izmantošanu, lietojot KUVIS publiskā lietotāja sistēmu  https://klients.vaad.gov.lv 

Rīgā,
20__.gada __ .________
Valsts augu aizsardzības dienests, tā direktores Kristīnes Lifānovas personā, kas darbojas saskaņā ar Ministru kabineta 2004.gada 16.novembra Noteikumiem Nr.944 „Valsts augu aizsardzības dienesta nolikums”, (turpmāk – VAAD), no vienas puses, personas nosaukums, uzņēmuma reģistrācijas Nr.      _____________, pilnvarotās personas Vārds, uzvārds ģenitīvā personā, kura darbojas saskaņā ar statūtiem (turpmāk - Klients) no otras puses, turpmāk abi kopā - Puses, atsevišķi – Puse, noslēdz savā starpā sekojoša satura līgumu:

I. LĪGUMĀ LIETOTIE TERMINI
1. Puses vienojas, ka šī līguma ietvaros turpmāk noteiktiem terminiem ir šāda nozīme:

1.1 Lietotājs – Klienta deleģēta persona, kura turpmāk rīkojas Klienta vārdā un kuras dati minēti līguma pielikumā;
1.2. Autentificēšana – procedūra, kas nodrošina Lietotāja identitātes pārbaudi;

Elektroniskais iesniegums – elektroniski iesniegti dati, izmantojot KUVIS publiskā lietotāja sistēmu;

1.3. KUVIS - Kultūraugu uzraudzības valsts informācijas sistēma;

1.4. PLS - Publiskā lietotāja sistēma https://klients.vaad.gov.lv - adrese, kuru izmantojot Lietotājs piekļūst KUVIS datu bāzei; 

1.5. Lietotāja vārds – zīmju virkne Lietotāja atpazīšanai izmantojot PLS;
1.6. Parole – zīmju virkne, kas ir zināma tikai Lietotājam un kas tiek izmantota Lietotāja autentificēšanai, izmantojot PLS.
II. Līguma priekšmets un mērķi
2. Pamatojoties uz Elektronisko dokumentu likuma 3.panta otro daļu, Puses vienojas par kārtību, kādā Lietotājs, kuram ir piešķirtas tiesības izmantot KUVIS PLS, iesniedz Elektronisko iesniegumu VAAD.

3. Elektroniskais iesniegums pēc saņemšanas apstiprinājuma (pēc tam, kad VAAD ir nosūtījis uz Lietotāja elektroniskā pasta adresi, kura norādīta līguma pielikumā, paziņojumu par Lietotāja apstiprinātā un iesniegtā iesnieguma pieņemšanu), ir līdzvērtīgs papīra formāta iesniegtam un parakstītam iesniegumam.

III. LIETOTĀJA AUTENTIFICĒŠANA
4. Lietotāja autentificēšana notiek brīdī, kad Lietotājs korekti ir ievadījis savu Lietotāja vārdu un Lietotāja paroli.

5. Lietotāja pieeja sistēmā tiek bloķēta, ja 5 (piecas) reizes pēc kārtas tiek ievadīts nepareizs Lietotāja vārds vai parole.
IV. VAAD PIENĀKUMI UN TIESĪBAS
6. VAAD pienākumi:
6.1. nodrošināt Lietotājam pieeju KUVIS PLS; 
6.2. piešķirt Lietotājam (lietotāja vārds, uzvārds, e-pasts, tālruņa numurs norādīts līguma pielikumā), Lietotāja vārdu un paroli. Informācijas daļas vadītājs Rīgā, Pulkveža Brieža ielā 17, tālr. 67323679, izsniedz katram Lietotājam atsevišķi vai Klienta pilnvarotai personai pēc pilnvaras uzrādīšanas aizlīmētā aploksnē, uz kuras kā adresāts norādīts attiecīgā Lietotāja vārds un uzvārds. Par Lietotāja vārda un paroles saņemšanu Lietotājs paraksta Apliecinājumu, kurš glabājas Dienestā;
6.3. nodrošināt Lietotājam iespēju izmantot pieeju KUVIS PLS pēc Lietotāja veiksmīgas autentificēšanas;
6.4. pieņemt apstrādei un pārbaudei ar KUVIS PLS starpniecību no Lietotāja saņemto elektronisko iesniegumu;

6.5. informēt Lietotāju par plānotajiem KUVIS darbības pārtraukumiem, izmantojot mājas lapu www.vaad.gov.lv;

6.6. liegt iespēju Lietotājam pieslēgties KUVIS PLS pēc līguma izbeigšanās;

6.7. pēc Lietotāja rakstiska pieprasījuma:

6.7.1. nosūtīt Lietotājam uz līgumā norādīto Lietotāja elektronisko pasta adresi jaunu paroli vai bloķēt Lietotāja pieejas tiesības;

6.7.2. pārtraukt šo līgumu ar Lietotāju, kā ari liegt iespēju Lietotājiem pieslēgties PLS; 

6.8. pēc Lietotāja telefoniska pieprasījuma, identificējot Lietotāju pēc Lietotāja personas koda vai nodokļu maksātāja numura, līguma numura un elektroniskās pasta adreses, veikt šādas darbības:

6.8.1. nosūtīt identificētajam Lietotājam jaunu paroli. Jaunā parole tiek ģenerēta un nosūtīta uz Lietotāja elektronisko pasta adresi 5 (piecu) darba dienu laikā;

6.8.2.bloķēt identificētā Lietotāja pieejas tiesības.
7. VAAD tiesības:

7.1. vienpusēji pārtraukt līgumu, ja netiek pildīti kādi no līguma 8. punktā minētajiem Lietotāja pienākumiem, par to rakstiski informējot Lietotāju;

7.2. bloķēt Lietotāja pieeju PLS, ja 5 (piecas) reizes pēc kārtas tiek ievadīta nepareiza Lietotāja parole;

7.3. neveikt Lietotāja telefoniski pieprasītas līguma 6.8. apakšpunktā minētās darbības, ja VAAD ir radušās aizdomas par Lietotāja identitāti;

7.4. bloķēt Lietotāja pieeju PLS bez iepriekšēja brīdinājuma, konstatējot Lietotāja nesankcionētas darbības, kas minētas šī līguma 8.9. apakšpunktā.

V. LIETOTĀJA TIESĪBAS UN PIENĀKUMI
8. Lietotāja pienākumi:

8.1. nodrošināt pieejas PLS izmantošanai nepieciešamā Lietotāja vārda un paroles saglabāšanu un slepenību;

8.2. nodrošināt Lietotāja līgumā norādītās elektroniskās pasta adreses funkcionēšanu un spēju saņemt VAAD sūtītos paziņojumus;

8.3. pēc pirmās pieslēgšanās PLS obligāti nomainīt tam sākotnēji izsniegto paroli;

8.4. ievērot šādas PLS paroļu veidošanas minimālās prasības:

8.4.1. paroles nomaiņa PLS veicama ne retāk kā reizi 60 dienās;

8.4.2. PLS nav pieļaujams izmantot astoņas iepriekšējās lietotāja paroles;

8.4.3. parole veidojama vismaz no astoņiem simboliem (latīņu alfabēta burtiem un cipariem), no kuriem vismaz viens ir lielais burts, vismaz viens ir mazais burts un vismaz viens ir cipars;

8.4.4. veidojot paroli, neizmantot ar lietotāju saistītu informāciju (piemēram, lietotāja, viņa ģimenes locekļa vārdu, uzvārdu, dzimšanas datumu, tālruņa numuru), jebkuru vārdnīcā atrodamu vārdu bez izmaiņām, viena simbola atkārtojumus;

8.5. atstājot darba vietu, beigt darbu informācijas sistēmā;
8.6.  nekavējoties pieslēgties KUVIS PLS un nomainīt paroli vai informēt par to VAAD saskaņā ar līguma 6.7 vai 6.8 apakšpunktu, ja Lietotāja parole ir kļuvusi zināma trešajai personai;

8.7.  nekavējoties paziņot VAAD par problēmām, kas radušās pieslēdzoties KUVIS PLS vai tās izmantošanas laikā, nosūtot problēmu aprakstu uz elektroniskā pasta adresi id@vaad.gov.lv vai zvanot pa tālruni 67323679;
8.8.  neveikt darbības, kas sekmē KUVIS PLS nelikumīgu lietošanu un datu izpaušanu;

8.9. izmantojot KUVIS PLS, neveikt darbības, kas vērstas uz:

8.9.1. noteikto lietotāja tiesību paplašināšanu; 

8.9.2. saistītas ar KUVIS PLS drošības sistēmas apiešanu vai bojāšanu; 

8.9.3. saistītas ar nelegālu datu vai KUVIS PLS vai tās daļu kopēšanu; 
8.10. Lietotāja tiesības:

8.11. iesniegt VAAD elektronisko iesniegumu, pieslēdzoties KUVIS PLS;

8.12. telefoniski pieprasīt jaunu paroli;

8.13. rakstiski pieprasīt jaunu paroli, gadījumā, ja saskaņā ar līguma 6.8 apakšpunktu, VAAD atsaka veikt Lietotāja telefoniski pieprasītas darbības. Lietotājs iesniedz rakstisku iesniegumu VAAD struktūrvienībā;

8.14. pārtraukt šo līgumu, iepriekš iesniedzot VAAD rakstisku iesniegumu;

8.15. iesniegt VAAD rakstiski visas pretenzijas, kas radušās saistībā ar šī līguma izpildi;
8.16. saņemt VAAD konsultācijas jautājumos, kas saistīti ar KUVIS PLS izmantošanu;

8.17. saņemt paskaidrojumus par VAAD veiktajiem piešķirto lietotāja tiesību ierobežojumiem;

8.18. divas dienas iepriekš tikt informētam par plānotiem KUVIS PLS darbības traucējumiem (tajā skaitā, saistītiem ar sistēmas profilaksi vai darbības uzlabošanu) un paredzamo darbības atjaunošanas termiņu;
8.19. nekavējoties ziņot VAAD par problēmām darbā KUVIS PLS.
VI. PUŠU ATBILDĪBA
9. VAAD neatbild par iespējamām neprecizitātēm un kļūdām Lietotāja elektroniskajā iesniegumā, ja tās nav radušās VAAD vainas dēļ.

10. VAAD neatbild par zaudējumiem, kas radušies Lietotājam, ja Lietotāja neuzmanības vai tīšas darbības rezultātā personas, kurām nav attiecīgā pilnvarojuma, ir ieguvušas iespēju nesankcionēti izmantot pieeju KUVIS PLS.
11. VAAD neatbild par neplānotiem pārtraukumiem KUVIS PLS darbībā, ja tie radušies sakaru traucējumu vai citu tehnisku iemeslu dēļ.

12. VAAD negarantē Lietotājam iespēju iesniegt jebkuru normatīvajos aktos paredzēto dokumentu kā elektronisko dokumentu, izmantojot PLS.
VII. STRĪDU ATRISINĀŠANAS KĀRTĪBA
13. Puses vienojas, ka visus strīdus un domstarpības, kuras rodas ar šī līguma izpildi, Puses risina pārrunu ceļā, bet, ja vienošanās netiek panākta, tad puses risina strīdus tiesā saskaņā ar spēkā esošajiem normatīvajiem aktiem.

VIII. FIZISKO PERSONU DATU AIZSARDZĪBA
14. Parakstot šo līgumu VAAD un Klients piekrīt līgumā minēto fizisko personu datu apstrādei.

15. Pusēm ir tiesības apstrādāt no otras puses iegūtos fizisko personu datus, kā arī līguma izpildes ietvaros iegūtos fizisko personu datus tikai ar mērķi nodrošināt līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

16. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā noteikts citādāk, vai normatīvie akti paredz šādu nodošanu.

17. Ja saskaņā ar normatīvajiem aktiem pusēm var rasties pienākums nodot tālāk trešajām personām no otras puses iegūtos fizisko personu datus, tad pirms šādu datu nodošanas informē par to otru pusi, ja vien normatīvie akti to neaizliedz.
18. Abiem līguma eksemplāriem ir vienāds juridiskais spēks. Viens eksemplārs glabājas pie VAAD, otrs pie Klienta.

19. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt šī līguma izpildes nodrošināšanai, kā arī sniegt visas ar līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajos aktos noteikto uzdevumu vai funkciju izpildi.
IX. VISPĀRĪGIE NOTEIKUMI
20. Līgums stājas spēkā tā abpusējas parakstīšanas brīdī un ir noslēgts uz nenoteiktu laiku. 

Ja līgums ir stājies spēkā un Klientam netiek nosūtīts pamatots atteikums, tad 5 (piecu) darba dienu laikā no līguma parakstīšanas dienas Klientam uz Lietotāja elektronisko pasta adresi nosūta KUVIS PLS izmantošanai Lietotāja vārdu un paroli.

21. Pušu noslēgto līgumu uzskata par izbeigtu ar datumu, kas norādīts Klienta rakstiskā pieprasījumā. Ja Pušu noslēgtais līgums tiek izbeigts pēc VAAD iniciatīvas, tad līgumu uzskata par pārtrauktu ar datumu, kas norādīts VAAD paziņojumā par līguma izbeigšanu.

22. Visi līguma grozījumi un papildinājumi noformējami rakstveidā.

23. VAAD ir tiesības vienpusēji mainīt līguma nosacījumus, par to nosūtot Klientam paziņojumu. Ja Klients 10 (desmit) darba dienas pēc paziņojuma saņemšanas nav cēlis iebildumus, tiek pieņemts, ka Klients ir piekritis izmaiņām.

24. Līgums ir sagatavots divos identiskos eksemplāros, kopā katrs uz  piecām lapām.

25. Abiem līguma eksemplāriem ir vienāds juridiskais spēks. Viens eksemplārs glabājas pie VAAD, otrs pie Klienta.

X. PUŠU REKVIZĪTI
	VAAD 
	Klients

	Valsts augu aizsardzības dienests
Lielvārdes iela 36

Rīga, LV-1006

PVN Reģ.Nr.LV90000042982

Valts kase, kods:TRELLLV22

Konta Nr: LV47TREL2160320005000


	uzņēmuma  nosaukums
juridiskā adrese
Reģ. Nr.      
Bankas nosaukums
Konta Nr.

     


	Direktore :
______________________/K. Lifānova/
z.v.
	________________/Vārds, uzvārds/ 
z.v.


Pielikums 20__.gada __.________


Līgumam par Valsts augu aizsardzības dienesta pakalpojumu izmantošanu, 
lietojot KUVIS publiskā lietotāja sistēmu  https://klients.vaad.gov.lv
Nr._________________
Kultūraugu uzraudzības valsts informācijas sistēmas Publiskās lietošanas sistēmas Lietotāju pieteikums 
______________________ Lietotāju saraksts
	Nr.p.k
	Vārds, uzvārds
	Personas kods
	amats
	Tālrunis
	E-pasta adrese

	1.
	     
	     
	     
	     
	     

	2.
	     
	     
	     
	     
	     

	3.
	     
	     
	     
	     
	     

	4.
	     
	     
	     
	     
	     


K. Lifānova
                               Vārds, uzvārds
______________________
_____________________

